Diari Oficial de la Generalitat Valenciana


Sumari del DOGV 9075, del 04-05-2021 (2021/4522)

Extracte de 21 d'abril de 2021, de l'Ajuntament de Quart de Poblet, de convocatòria de les ajudes per a menjadors escolars de l'Ajuntament de Quart de Poblet per al curs 2021/2022.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9075

Data del DOGV
:   04-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/4522


Data del document
:   21-04-2021

Organisme emissor
:   Ajuntament de Quart de Poblet

Tipus de document
:   Extracte

Descriptors 

:   * Quart de Poblet
    * ajuda pública

Extracte de 21 d'abril de 2021, de l'Ajuntament de Quart de Poblet, de convocatòria de les ajudes per a menjadors escolars de l'Ajuntament de Quart de Poblet per al curs 2021/2022. [2021/4522]  
BDNS(Identif.): 559875  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:   
https://www.infosubvenciones.es/bdnstrans/ge/es/convocatoria/559875  
  
Primer. Objecte  
És objecte de la present convocatòria  la concessió de les ajudes per al pagament del menjador escolar, per al curs 2021/2022, en règim de concurrència competitiva.  
  
Segon. Persones beneficiàries  
Seran beneficiàries d'aquesta ajuda les persones empadronades en el municipi de Quart de Poblet i que manquen de recursos econòmics suficients amb fills i filles escolaritzats en centres educatius del municipi de Quart de Poblet, de modalitat pública i/o concertada.  
Podran optar a aquestes ajudes les famílies que reunisquen els següents requisits:  
Estar empadronades i residir en el municipi de Quart de Poblet.  
Estar l'alumne o l'alumna matriculat o matriculada durant el curs escolar de la convocatòria en qualsevol dels centres escolars del municipi.  
Conviure amb el/la menor a càrrec per al qual se sol·licita la beca.  
Haver sol·licitat beca de menjador a la conselleria amb competències en educació (per a aquells menors per als quals aquesta conselleria les convoque).  
No percebre ajudes o subvencions destinades al mateix fi que siguen incompatibles amb la present ajuda, i que, en cas de ser compatible, no superen conjuntament el cost de la despesa subvencionada.  
No disposar la unitat familiar d'una renda per càpita (r. p. c.) superior a 8.906 ?, sempre que la renda familiar no siga superior a 32.384 ?.  
  
Tercer. Bases reguladores  
Bases reguladores de les ajudes per a menjadors escolars de l'Ajuntament de Quart de Poblet, aprovada en data 30 de març de 2021.  
  
Quart. Quantia d'ajuda i crèdit de les subvencions  
La quantia de l'ajuda estarà determinada pel preu per dia de menjador establit per la conselleria amb competència en educació per al curs escolar que corresponga a cada convocatòria, i pel nombre de dies amb servei de menjador segons calendari escolar.  
La present convocatòria de subvencions es finançarà amb càrrec a l'aplicació pressupostària 2311.48228 (RC 585662602295) del pressupost municipal per a l'exercici 2021, de conformitat amb el pla estratègic de subvencions, amb un crèdit màxim de 45.000,00 euros per al període de setembre a desembre de 2021. El crèdit màxim per al període gener a juny de 2022 dependrà de les beques concedides sobre la base d'aquesta convocatòria i  estarà supeditat a la disponibilitat pressupostària de l'exercici 2022.  
  
Cinqué. Lloc i termini de presentació  
La sol·licitud per a aquesta mena d'ajudes es presentarà mitjançant el model d'instància oficial específica per a beques de menjador en els registres habilitats per l'Ajuntament. El termini de sol·licitud serà de l'1 al 30 de juny de 2021.  
  
Sisé. Altres dades  
Juntament amb la sol·licitud, els interessats aportaran la documentació detallada en la convocatòria d'ajudes.  
Quart de Poblet, 21 d'abril de 2021.- L'alcaldessa de l'Ajuntament de Quart de Poblet: Carmen Martinez Ramirez.